שרה דודסון-רובינסון

שרה דודסון-רובינסון (באנגלית: Sarah Dodson-Robinson) היא אסטרונומית אמריקאית, פרופסורית באוניברסיטת דלאוור, שזכתה בשנת 2013 בפרס אנני ג'אמפ קאנון לאסטרונומיה.

== ביוגרפיה ==
דודסון-רובינסון נולדה בלוס אנג'לס, קליפורניה.<ref name=":0"></ref> הכינוי שלה היה "סאלי"<ref name=":0" />. מאז ילדותה התעניינה במדעי החלל. כשהייתה בת 7–8, הצטרפה לאגודה הפלנטרית ואספה את המיני-פוסטרים של כוכבי לכת והירחים שהגיעו עם המגזין.<ref name=":0" /> כשהייתה בת 10–11, עברה לגור ליד אוסטין, טקסס במשך 18 חודשים. דודסון-רובינסון קיבלה השראה להפוך לאסטרונומית מסטיבן הוקינג. מאוחר יותר היא גם הושפעה מיועציה לתואר ראשון ולתואר שני, אליוט הורץ' וגרג לאגלין<ref name=":0" />. דודסון-רובינסון נשואה ואם לילדה אחת.<ref name=":0" />

== לימודים ועבודה ==
בשנת 2002, דודסון-רובינסון קיבלה תואר ראשון במכון הטכנולוגי של רוצ'סטר.<ref name=":0" /> בשנת 2005 קיבלה תואר שני מאוניברסיטת קליפורניה, סנטה קרוז (עיר, קליפורניה).<ref name=":0" /> ביוני 2008 היא קיבלה את הדוקטורט באסטרונומיה ואסטרופיזיקה מאוניברסיטת קליפורניה. בתום לימודי הדוקטורט ב-2009 התקבלה לעבודה באוניברסיטת טקסס כעוזרת מחקר לפרופסור.<ref name=":1"></ref> בזכות מלגת שפיצר שקיבלה לקחה שנת חופש מאוניברסיטת טקסס והתפנתה לעבודת הפוסט דוקטורט שלה בנאס"א. מחקר המשמש כבסיס להרבה מהמחקרים החדשים שעשתה בהמשך כחברת סגל.<ref name=":1" /> באביב 2014, החלה ללמד באוניברסיטת דלאוור.<ref></ref> בשנת 2016 התקבלה כפרופסור-חבר עם קביעות, בפקולטה לפיזיקה ואסטרונומיה, באוניברסיטת דלאוור.<ref></ref>

בשנת 2021 דודסון-רובינסון פרסמה את הספר מקורותיהם של כוכבי לכת ענקיים, כרך 1: דיסקים, אבק וכוכבי לכת, שפורסם על ידי IOP Publishing, חברת ההוצאה לאור של המכון לפיזיקה באוניברסיטת דלאוור. הספר הוא סקירה מקיפה על היווצרות כוכבי לכת ענקיים. הספר מיועד לחוקרים חדשים בתחום, למרצים המכינים סטודנטים ופוסט-דוקטורנטים לכתוב מחקר מקורי משלהם, וכן משמש אסמכתא לחוקרים בכירים המחפשים קשרים בין-תחומיים בין אסטרופיזיקה, מדע פלנטרי וקוסמוכימיה.<ref></ref>

== תחומי מחקריה ==
דודסון-רובינסון עשתה את התזה שלה על הכימיה של היווצרות כוכבי לכת (תאורית הערפילית), עם התמקדות בשבתאי.<ref name=":0" /> הגילוי הגדול הראשון שלה הגיע כשהבינה לראשונה שהיסוד סיליקון משפיע על היווצרות כוכבי לכת. גילוי זה הוביל כמה מעמיתיה לגילויים משלהם.<ref></ref> היא מבצעת מחקרים בעיקר בתחומי היווצרות כוכבי לכת וארכאולוגיה פלנטרית, אך גם חוקרת נושאים מסורתיים יותר באסטרונומיה כגון כימיה של דיסק פרוטוסטלי, אבולוציה כימית גלקטית וננסים חומים. בעזרת תאוריה אנליטית והדמיות מספריות של הסביבה הדינמית והכימית של צמיחת כוכבי הלכת, היא מסוגלת לחשוף את היסטוריות ההיווצרות של כוכבי לכת וחפצי מערכת השמש. בשנת 2010 פרסמה דודסון-רובינסון את המאמר "היווצרותם של אורנוס ונפטון באזורי האכלה עשירים במוצקים: מחבר בין כימיה ודינמיקה" באיקרוס.<ref>“The formation of Uranus and Neptune in solid-rich feeding zones: Connecting chemistry and dynamics.” S. Dodson-Robinson & P. Bodenheimer, 2010, Icarus, vol. 207, p. 491.</ref><ref></ref>

== פרסים וכבוד ==
דודסון-רובינסון זכתה במספר פרסי כבוד והוקרה על עבודתה ומחקריה. כשעדיין עבדה באוניברסיטת טקסס, היא זכתה לכבוד כמייסדת בחברה עבור מצוינות בהוראה. בשנת 2013, היא קיבלה את פרס אנני ג'אמפ קאנון באסטרונומיה מהאגודה האמריקאית לאסטרונומיה.<ref></ref> היא גם קיבלה את פרס הקריירה של הקרן הלאומית למדע על עבודתה שכותרתה "כוכבי לכת ענקיים בדיסקים מאובקים".

דודסון-רובינסון קיבלה פרסים ומלגות נוספים כמו:
* מלגת שפיצר, ספטמבר 2008 – ספטמבר 2009<ref name=":0" />
* תגמולים אקדמיים למלגת מדעני מכללות ספטמבר 2007 – יוני 2008<ref name=":2"></ref>
* עמית הוראה באוניברסיטת UC סנטה קרוז, קיץ 2007
* מלגת מחקר לתואר שני – הקרן הלאומית למדע ספטמבר 2003 – יוני 2006<ref name=":0" /><ref name=":2" />
* בעלת הדרגה הגבוהה ביותר בסיום מכללת RIT למדע, מאי 2002<ref name=":2" />
* פרס מלגה למצטיינת של מכללת RIT למדע, 2002<ref name=":2" />

== קישורים חיצוניים ==
* [https://web.archive.org/web/20160303192550/http://web.physics.udel.edu/dpa-info/department-physics-and-astronomy-welcomes-dr-sarah-dodson-robinson המחלקה לפיזיקה ואסטרונומיה מברכת את ד"ר שרה דודסון-רובינסון | אוניברסיטת דלאוור המחלקה לפיזיקה ואסטרונומיה]
* [https://web.archive.org/web/20141110174506/http://solarsystem.nasa.gov/people/profile.cfm?Code=Dodson-RobinsonS חקר מערכת השמש: אנשים: ארכיון: שרה "סאלי" דודסון-רובינסון]
* [https://womeninplanetaryscience.wordpress.com/2010/05/11/women-in-planetary-science-meet-sally-dodson-robinson/ נשים במדע הפלנטרי: הכירו את סאלי דודסון-רובינסון]
* [http://webcache.googleusercontent.com/search?q=cache:oWrSoFjBiOQJ:www.as.utexas.edu/astronomy/people/dodson-robinson/&cd=9&hl=en&ct=clnk&gl=il&client=ms-google-coop אסטרונומיה – פקולטה]

== הערות שוליים ==

קטגוריה:זוכות פרס אנני ג'אמפ קאנון
קטגוריה:בוגרי אוניברסיטת קליפורניה בסנטה קרוז
קטגוריה:נשים אמריקאיות במאה ה-21
קטגוריה:אסטרונומיות אמריקאיות
קטגוריה:אסטרונומיות
קטגוריה:חוקרות
קטגוריה:נשים זוכות פרסים: מדע וטכנולוגיה